Svavar Knútur Kristinsson er nú á ferðalagi um landið ásamt fleiri hljómsveitum undir yfirskriftinni “ Hver á sér fegra föðurland ” . Fimmtudagskvöldið 9. júlí hefði átt að vera fríkvöldið hans en þess í stað hefur hann ákveðið að heiðra okkur Djúpavogsbúa með nærveru sinni og spila lögin sín í Löngubúð . En hann mætti svo eftirminnilega til okkar í fyrra og spilaði í svo svartri þoku að sást vart á milli húsa . Fyrir þá sem ekki þekkja til Svavars , þá hefur hann getið sér gott orð fyrir lagasmíð og söng , var valinn sigurvegari trúbadorakeppni Rásar 2 árið 2005 og er forsöngvari hljómsveitarinnar Hrauns . Við hvetjum alla Djúpavogsbúa til þess að fjölmenna á fimmtudagskvöldið í Löngubúð